**Jaroslava Oleksijivna Mahutših’** (ukr. Ярослава Олексіївна Магучіх, s. 19. syyskuuta 2001) on ukrainalainen korkeushyppääjä. Hän on olympiamitalisti sekä sisä- ja ulkoratojen maailman- ja Euroopan-mestari. Hän aloitti korkeushypyn 13-vuotiaana.

Mahutših’ voitti kultaa Euroopan nuorten olympiafestivaaleilla 2017 tuloksella 189. Nairobin alle 18-vuotiaiden MM-kilpailuissa 2017 Mahutših’ voitti kultaa tuloksella 192 cm. Győrin alle 18-vuotiaiden EM-kilpailuissa 2018 hän saavutti kultaa ylittämällä 194 cm. Buenos Airesin nuorten kesäolympialaisissa 2018 Mahutših’ voitti molemmat korkeushyppykilpailut saavuttaen kultaa. Ensimmäisessä kilpailussa hän hyppäsi 192 cm ja toisessa kilpailussa 195 cm.

Mahutših’ hyppäsi sisäratojen kaikkien aikojen parhaan alle 18-vuotiaiden tuloksen 196 Minskissä joulukuussa 2018. Hän hyppäsi alle 20-vuotiaiden sisäratojen maailmanennätyksen 199 Hustopečessa tammikuussa 2019. Boråsin alle 20-vuotiaiden EM-kilpailuissa 2019 Mahutših’ voitti kultaa tuloksella 192 cm.

Dohan MM-kilpailuissa 2019 Mahutših’ saavutti hopeamitalin hypättyään 204 cm, mikä oli uusi alle 20-vuotiaiden maailmanennätys. Hänestä tuli nuorin kenttälajien MM-mitalisti koskaan.

Mahutših’ hyppäsi sisäratojen alle 20-vuotiaiden maailmanennätyksen 202 Karlsruhessa tammikuussa 2020. Hän teki Ukrainan ennätyksen 206 cm Banská Bystricassa helmikuussa 2021. Hän voitti sisäratojen Euroopan-mestaruuden Toruńissa 2021 tuloksella 200. Kesällä 2021 hän voitti alle 23-vuotiaiden EM-kultaa tuloksella 200 ja sijoittui kolmanneksi Tokion olympialaisissa tuloksella 200. Belgradin MM-hallikilpailuissa 2022 hän voitti kultaa tuloksella 202. Eugenen MM-kilpailuissa 2022 Mahutših’ saavutti hopeaa tuloksella 202 cm. Hän voitti samana kesänä Euroopan-mestaruuden Münchenissä tuloksella 195 cm ja hyppäsi Brysselissä parhaan ulkoratatuloksensa 205.

Mahutših’ voitti sisäratojen Euroopan-mestaruuden Istanbulissa 2023 tuloksella 198. Hän voitti saman vuoden Budapestin MM-kilpailuissa maailmanmestaruuden tuloksella 201 cm.

Lähteet
-------

1. ↑  Магучіх, Ярослава Олексіївна *Велика українська енциклопедія*.  Arkistoitu 30.7.2023. Viitattu 30.7.2023. (ukrainaksi)
2. 1 2 3 4 5 6 7  Jaroslava Mahutših’ Tilastopaja (vaatii kirjautumisen, maksullinen palvelu).  (englanniksi)
3. ↑  Ukrainan supertähti Jaroslava Mahutshih, 20, ylsi mykistävään suoritukseen sodan keskeltä – lähestyy seuraavaksi ikivanhaa maailmanennätystä *Yle Urheilu*.  19.7.2022. Viitattu 20.7.2022.
4. 1 2 3 4  Jaroslava Mahutših’ Kansainvälinen yleisurheiluliitto.  (englanniksi)
5. ↑  Teiskonlahti, Kirsi: Korkeushypyn MM-hopealle ponkaisi todellinen yllätysnimi – jätti kisan kesken parannettuaan nuorten maailmanennätystä kolmella sentillä *Yle Urheilu*.  1.10.2019. Viitattu 1.5.2020.
6. ↑  Australian Eleanor Patterson nousi takaa korkeushypyn MM-kultaan *Helsingin Sanomat*.  20.7.2022. Viitattu 20.7.2022.

Aiheesta muualla
----------------

* Jaroslava Mahutših’ Kansainvälinen yleisurheiluliitto.  (englanniksi)
* Jaroslava Mahutših’ european-athletics.org-sivustolla (englanniksi)

Naisten korkeushypyn maailmanmestarit

|  |
| --- |
| 1983: Tamara Bykova |
1987: Stefka Kostadinova |
1991: Heike Henkel |
1993: Ioamnet Quintero |
1995: Stefka Kostadinova |
1997: Hanne Haugland |
1999: Inha Babakova |
2001: Hestrie Cloete |
2003: Hestrie Cloete |
2005: Kajsa Bergqvist |
2007: Blanka Vlašić |
2009: Blanka Vlašić |
2011: Anna Tšitšerova |
2013: Brigetta Barrett |
2015: Marija Kutšina |
2017: Marija Lasitskene |
2019: Marija Lasitskene |
2022: Eleanor Patterson |
2023: Jaroslava Mahutših’ | |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |